Na prípravu limonády by ste najprv mali vyrobiť vodný kefír. Do plastovej či sklenené nádoby nalejte 1 liter filtrovanej vody a vložte 50 gramov tibi kryštálov, 65 gramov cukru a 15 gramov sušeného ovocia. Ľahko zavíčkujte a nechajte 48 hodín fermentovať pri izbovej teplote. Potom vodu sceďte pomocou plastového sitka, pridajte 100 až 150 gramov ovocia, opäť zaviečkujte a uložte na ďalších 24 až 48 hodín do chladničky. Potom môžete scediť ovocie (ale nie je to nutné) a vychutnať si skvelú limonádu.